Source: http://www.legex.ro/Ordin-826-2016-147263.aspx
Timestamp: 2019-06-27 12:04:02+00:00
Document Index: 38373878

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14']

Ordinul 826/2016 | Legislatie gratuita
Ordin 826 2016 a se vedea Ordin 704 2014
Ordin 826 2016 abrogă Ordin 1125 2013
Ordin 826 2016 a se vedea Ordin 6 2013
Ordin 826 2016 a se vedea Ordin 239 2012
Ordin 826 2016 a se vedea Ordin 149 2012
Ordin 826 2016 modificat si completat de Ordin 155 2017
Ordin 826 2016 a se vedea Ordin 77 2017
Ordinul Nr.826 din 09.06.2016
ACT PUBLICAT ÎN MONITORUL OFICIAL NR. 437 din 10 iunie 2016
Având în vedere Referatul comun de aprobare nr. 15.743 din 7 iunie 2016 al Agenţiei pentru Finanţarea Investiţiilor Rurale, respectiv nr. 24.376 din 8 iunie 2016 al Agenţiei de Plăţi şi Intervenţie pentru Agricultură,în baza prevederilor:– art. 18 alin. (1) din Ordonanţa de urgenţă a Guvernului nr. 41/2014 privind înfiinţarea, organizarea şi funcţionarea Agenţiei pentru Finanţarea Investiţiilor Rurale, prin reorganizarea Agenţiei de Plăţi pentru Dezvoltare Rurală şi Pescuit, aprobată prin Legea nr. 43/2015;
– Programului Naţional de Dezvoltare Rurală 2007-2013 (PNDR 2007-2013), aprobat prin Decizia Comisiei Europene nr. C(2008) 3.831 din 16 iulie 2008, notificată României prin Adresa nr. 204.671 din 17 iulie 2008, cu modificările şi completările ulterioare;
– Regulamentului de punere în aplicare (UE) nr. 761/2016 al Comisiei din 13 mai 2016 de derogare de la Regulamentul de punere în aplicare (UE) nr. 809/2014 în ceea ce priveşte data finală pentru depunerea cererii unice, a cererilor de ajutor sau a cererilor de plată, data finală pentru notificarea modificărilor aduse cererii unice sau cererii de plată şi data finală pentru cererile de alocare a drepturilor la plată sau de creştere a valorii drepturilor la plată în cadrul schemei de plată de bază pentru anul 2016;
– Programului Naţional de Dezvoltare Rurală 2014-2020 (PNDR 2014-2020), aprobat prin Decizia de punere în aplicare a Comisiei Europene nr. C(2015)3.508 din 26 mai 2015, cu modificările ulterioare;
– Acordului de delegare nr. P86(APDRP)/A35(APIA)/26.431(ANSVSA)59.285(AMPNDR) din 12 iulie 2012 pentru implementarea măsurii 215 - Plăţi privind bunăstarea animalelor, prin care s-a stabilit cadrul juridic, administrativ şi operaţional în temeiul căruia APDRP deleagă către APIA implementarea şi atribuţiile specifice funcţiei de autorizare, plată, contabilizare, recuperare datorii, iar către ANSVSA, în calitate de autoritate competentă, realizarea controlului pe teren a cerinţelor specifice în cadrul angajamentelor încheiate de beneficiari pentru măsura 215 - Plăţi pentru bunăstarea animalelor;
– art. 23 din Hotărârea Guvernului nr. 224/2008 privind stabilirea cadrului general de implementare a măsurilor cofinanţate din Fondul European Agricol pentru Dezvoltare Rurală prin Programul Naţional de Dezvoltare Rurală 2007-2013, precum şi pentru noile angajamente juridice încheiate în perioada tranzitorie până la aprobarea Programului Naţional de Dezvoltare Rurală 2014-2020, cu modificările şi completările ulterioare;
– art. 31 din Hotărârea Guvernului nr. 226/2015 privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat, cu modificările şi completările ulterioare,în temeiul prevederilor art. 10 alin. (5) şi (6) din Hotărârea Guvernului nr. 1.185/2014 privind organizarea şi funcţionarea Ministerului Agriculturii şi Dezvoltării Rurale, cu modificările şi completările ulterioare, ministrul agriculturii şi dezvoltării rurale emite prezentul ordin. Articolul 1Se aprobă modelul Cererii de plată privind măsura 215 - pachetul a) - Plăţi în favoarea bunăstării porcinelor, prevăzut în anexa nr. 1. Articolul 2Se aprobă modelul Cererii de plată privind măsura 215 - pachetul b) - Plăţi în favoarea bunăstării păsărilor, prevăzut în anexa nr. 2. Articolul 3Se aprobă modelul formularului de accesare a clauzei de revizuire a angajamentelor cu scopul adaptării acestora la noul cadru juridic aplicabil măsurii 215 - pachetul a) Plăţi în favoarea bunăstării porcinelor, prevăzut în anexa nr. 3. Articolul 4Se aprobă modelul formularului de accesare a clauzei de revizuire a angajamentelor cu scopul adaptării acestora la noul cadru juridic aplicabil măsurii 215 - pachetul b) Plăţi în favoarea bunăstării păsărilor, prevăzut în anexa nr. 4. Articolul 5Pot depune cereri de plată, conform modelului prevăzut la art. 1, beneficiarii măsurii 215 - pachetul a) - Plăţi în favoarea bunăstării porcinelor care au depus cereri de ajutor în conformitate cu prevederile: a)Ordinului ministrului agriculturii şi dezvoltării rurale nr. 149/2012 pentru aprobarea modelului cererii de ajutor privind măsura 2.1.5. - Plăţi privind bunăstarea animalelor - porcine (sesiunea 1), publicat în Monitorul Oficial al României, Partea I, nr. 489 din 17 iulie 2012; b)Ordinului ministrului agriculturii şi dezvoltării rurale nr. 6/2013 pentru aprobarea modelului cererii de ajutor privind măsura 215 - Plăţi în favoarea bunăstării porcinelor, publicat în Monitorul Oficial al României, Partea I, nr. 31 din 14 ianuarie 2013; c)Ordinului ministrului agriculturii şi dezvoltării rurale nr. 704/2014 pentru aprobarea modelului cererii de ajutor privind măsura 215 Plăţi privind bunăstarea animalelor - pachet a) - Plăţi în favoarea bunăstării porcinelor şi pachet b) - Plăţi în favoarea bunăstării păsărilor, publicat în Monitorul Oficial al României, Partea I, nr. 362 din 16 mai 2014. Articolul 6Pot depune cereri de plată, conform modelului prevăzut la art. 2, beneficiarii măsurii 215 - pachetul b) - Plăţi în favoarea bunăstării păsărilor care au depus cereri de ajutor în conformitate cu prevederile: a)Ordinului ministrului agriculturii şi dezvoltării rurale nr. 239/2012 pentru aprobarea modelului Cererii de ajutor privind măsura 215 - Plăţi privind bunăstarea animalelor - pachetul b) - păsări, publicat în Monitorul Oficial al României, Partea I, nr. 771 din 15 noiembrie 2012, cu modificările şi completările ulterioare; b)Ordinului ministrului agriculturii şi dezvoltării rurale nr. 704/2014 pentru aprobarea modelului cererii de ajutor privind măsura 215 Plăţi privind bunăstarea animalelor - pachet a) - Plăţi în favoarea bunăstării porcinelor şi pachet b) - Plăţi în favoarea bunăstării păsărilor, publicat în Monitorul Oficial al României, Partea I, nr. 362 din 16 mai 2014. Articolul 7Pentru anul 2016, beneficiarii prevăzuţi la art. 5 şi 6 ale prezentului ordin pot depune cereri de plată până la data de 15 iunie, conform prevederilor art. 1 din Regulamentul de punere în aplicare (UE) al Comisiei nr. 761/2016 de derogare de la Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1.306/2013 al Parlamentului European şi al Consiliului în ceea ce priveşte sistemul integrat de administrare şi control, măsurile de dezvoltare rurală şi ecocondiţionalitatea. Articolul 8Pentru anul 2016, beneficiarii prevăzuţi la art. 5 şi 6 ale prezentului ordin pot notifica în scris modificările aduse cererilor de plată până la data de 15 iunie, conform prevederilor art. 2 din Regulamentul de punere în aplicare (UE) al Comisiei nr. 761/2016 de derogare de la Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1.306/2013 al Parlamentului European şi al Consiliului în ceea ce priveşte sistemul integrat de administrare şi control, măsurile de dezvoltare rurală şi ecocondiţionalitatea. Articolul 9Cererile de plată prevăzute la art. 1 şi 2 pot fi depuse şi modificările prevăzute la art. 8 pot fi notificate şi cu întârziere, dar care nu depăşeşte 25 de zile calendaristice, întârzierea determinând o reducere cu 1% pe zi lucrătoare a sumelor la care ar fi avut dreptul beneficiarul respectiv. Articolul 10Cererile de plată depuse în anul 2016 vor acoperi efectivul estimat a fi realizat în perioada 1 ianuarie - 31 decembrie 2016. Articolul 11(1) Cererile de plată depuse în anul 2015, pentru ambele pachete, sunt amendate prin clauza de revizuire prevăzută la art. 3 şi 4, prin limitarea perioadei la care acestea fac referire până la data de 31 decembrie 2015.(2) Cererile de plată depuse în anul 2016 pentru sesiunea a 2a pachetul b) - Plăţi în favoarea bunăstării păsărilor se înlocuiesc de cererile prevăzute la art. 2, care vor fi depuse în anul 2016.(3) Depunerea formularelor prevăzute la art. 3 şi 4 se face cel târziu în ziua depunerii cererilor prevăzute la art. 1, respectiv art. 2, neputând depăşi termenul-limită prevăzut la art. 9. Articolul 12Anexele nr. 1-4*) fac parte integrantă din prezentul ordin. *) Anexele nr. 1-4 se publică în Monitorul Oficial al României, Partea I, nr. 437 bis, care se poate achiziţiona de la Centrul pentru relaţii cu publicul al Regiei Autonome „Monitorul Oficial", Bucureşti, şos. Panduri nr. 1. Articolul 13Începând cu data prezentului ordin se abrogă următoarele acte normative: a)Ordinul ministrului agriculturii şi dezvoltării rurale nr. 1.125/2013 pentru aprobarea modelului Cererii de plată privind măsura 215 - pachet b) - Plăţi în favoarea bunăstării păsărilor, publicat în Monitorul Oficial al României, Partea I, nr. 641 din 17 octombrie 2013, cu modificările ulterioare; b)Ordinul ministrului agriculturii şi dezvoltării rurale nr. 43/2015 pentru aprobarea modelului cererii de plată privind măsura 215 - pachet a) porcine - Plăţi în favoarea bunăstării animalelor, publicat în Monitorul Oficial al României, Partea I, nr. 45 din 20 ianuarie 2015. Articolul 14Prezentul ordin se publică în Monitorul Oficial al României, Partea I. Ministrul agriculturii şi dezvoltării rurale, Achim Irimescu
COMENTARII la Ordinul 826/2016
Momentan nu exista niciun comentariu la Ordinul 826 din 2016
Alte acte pe aceeaşi temă cu Ordin 826/2016
Ordin 1125 2013
Ordin 155 2017